GAZDASÁGI NÖVEKEDÉS ÉS EGYENSÚLYHIÁNY AZ EU-BAN

Kredit értéke: 2

Félév: változó

Óratípus: szabadonválasztható

Óraszám: heti 2

Számonkérés: írásbeli kifejtő teszt

Tantárgy felelőse: Dr. Kőrösi István

Tanegység célja:  
Jelenleg az Európai Unióban, Magyarországon is a gazdasági növekedés ösztönzése és a pénzügyi egyensúlyhiányok kezelése, orvoslása alapvető feladatokat jelentenek. A puszta növekedésen túlmenően az emberközpontú, környezetbarát, energiatakarékos fejlődést kell a gazdaságpolitika középpontjába állítani. Csak a stabilitásorientált, pénzügyileg kiegyensúlyozott gazdaságpolitika teremtheti meg a fenntartható fejlődés alapját. A tárgy célja, hogy elemezzük a megalapozott, embert szolgáló növekedés és az ésszerű egyensúlyteremtés összefüggéseit és azok megvalósításának problémáit, tapasztalatait az Európai Unióban és feladatait Magyarországon. A szociális piacgazdaság a XX. század második felében évtizedekig jól működött az Európai Unióban, jelenleg alapvető elemei megújításra szorulnak. A szociális piacgazdaság európai modelljei ugyanakkor olyan értékeket hordoznak, amelyek fenntartása és ésszerű működtetése alapvetően fontosak. Szilárd erkölcsi értékrend, tisztességes gazdaságpolitika, megújított gazdasági intézményrendszer és eszköztár együttes megvalósítására van szükség.

Tanegység tartalma:  
13 témakört kívánunk feldolgozni, 12 alkalommal + 1 összefoglaló konzultáció keretében.

1. A gazdasági növekedés és a pénzügyi egyensúlyhiányok értelmezése, mutatói.  
2. A gazdasági növekedés meghatározó tényezői az Európai Unióban.  
3. A gazdasági fejlődés ösztönzése, kapcsolata a beruházásokkal.  
4. A pénzügyi egyensúlyhiányok kialakulásának okai, tényezői.  
5. Az államháztartás hiányának kezelése az Európai Unió tagállamaiban.  
6. A szociális piacgazdaság kialakulása, fejlődése, történelmi szakaszai.  
7. A szociális jóléti rendszerek kialakulása, működése és jelenlegi problémái az EU-ban.  
8. A humán erőforrás szerepe a fejlődésben.  
9. Oktatás-képzés, továbbképzés az EU-ban és Magyarországon.  
10. A humán erőforrás - a munkaerő-állomány fejlesztésének alapja.  
11. Kutatás-fejlesztés, innováció és versenyképesség az EU-ban és Magyarországon.  
12. A szociális piacgazdaság jövője - nem leépítés, hanem ésszerű átépítés!  
13. A magyar gazdaság útja a fenntartható fejlődés, a humán erőforrás ésszerű hasznosítása és a pénzügyi egyensúly felé.

Követelmények: - a speciális kollégium rendszeres látogatása és aktív részvétel,  
- a megbeszélt témák feldolgozása.

Kötelező irodalom: Dr. Botos Katalin - Dr. Kőrösi István: Nemzetközi gazdasági ismeretek.  
Bp. PPKE - Szent István Társulat, 2005.